Ekvadorda Assanjning sherigi ushlandi

Ekvador politsiyasi WikiLeaks sayti asoschisi Julian Assanjga yaqin bo‘lgan shaxsni qo‘lga oldi. Bu haqda RIA «Novosti» xabar bermoqda.
Qayd etilishicha, bu haqda Ekvador ichki ishlar vaziri Mariya Paula Roma ma'lum qilgan.
Uning so‘zlariga ko‘ra, Assanjning sherigi Yaponiyaga uchib ketmoqchi bo‘lganida ushlangan.
Shuningdek, uning qo‘shimcha qilishicha, qo‘lga olingan shaxs Ekvador sobiq tashqi ishlar vaziri Rikardo Patino bilan aloqalarda bo‘lgan.
Bundan oldin, Julian Assanj Londonda qo‘lga olingani, Ekvador uni elchixonadagi boshpanadan mahrum qilgani xabar berilgandi.